[bookmark: _GoBack]MINISTARSTVO TURIZMA I SPORTA REPUBLIKE HRVATSKE, OIB: 87892589782, Prisavlje 14, Zagreb, koje zastupa ministar Tonči Glavina (u daljnjem tekstu: Ministarstvo)

i

«Partner», OIB: «OIB_partnera», «Adresa_partnera», koje zastupa «Funkcija» «Ime_osobe_koja_zastupa» «Prezime_osobe_koja_zastupa», (u daljnjem tekstu: Poslodavac), 

i

«Ime» «Prezime», OIB: «OIB_stipendiste», «Adresa», zastupan po zakonskom zastupniku/skrbniku «Ime_skrbnika» «Prezime_skrbnika», OIB: «Oib_skrbnika», «Adresa_skrbnika» (u daljnjem tekstu: Stipendist), 

sklopili su dana _____ 2026. godine


UGOVOR O STIPENDIRANJU br. «Broj_Ugovora»/2026/27-ST

Uvodna odredba

Članak 1.

Ovim se Ugovorom uređuju odnosi između ugovornih strana u vezi sa sufinanciranjem stipendija dodijeljenih temeljem Javnog poziva poticanja obrazovanja u ugostiteljstvu i turizmu „STIPENDIJE“ (Klasa: _________, Urbroj: __________ od ________ 2026.) i Odluke o odabiru partnera i broju stipendista (Klasa: _________, Urbroj: __________ od ________ 2026.) u školskoj/akademskoj godini 2026/27. Sredstva koja će Ministarstvo isplatiti planirana su i osigurana u Državnom proračunu.

Krajnji korisnik je Stipendist – učenik/student upisan u «Upisan_Razred__godina». razred/godinu u obrazovnu ustanovu «Naziv_obrazovne_ustanove» u ukupnom trajanju od «Ukupno_trajanje_obrazovanja» godine gdje se obrazuje za zvanje/smjer «Smjer__program».

Sastavni dio ovog Ugovora čine Upute za prijavitelje Javnog poziva za poticanje obrazovanja u ugostiteljstvu i turizmu u školskoj/akademskoj godini 2026./2027., pod nazivom „Stipendije“, kojih se ugovorne strane obvezuju pridržavati prilikom ostvarivanja prava i izvršavanja obveza iz ovog Ugovora.

Predmet ugovora

Članak 2.

Predmet ovog Ugovora je reguliranje uvjeta stipendiranja te prava i obveza ugovornih strana vezanih za stipendiranje Stipendista tijekom njegovog redovnog obrazovanja radi stjecanja zvanja navedenog u članku 1. stavku 2. ovog Ugovora.


Stipendija
Članak 3.

Stipendistu se odobrava stipendija u mjesečnom iznosu od 266,00 € od čega 186,00 €  dodjeljuje Ministarstvo, a 80,00 €  Poslodavac.

Ministarstvo se obvezuje izvršiti prvu uplatu na ime stipendije po sklapanju Ugovora za razdoblje od rujna 2026. do mjeseca u kojem je ugovor potpisan na račun Poslodavca IBAN «Iban_partnera» koji se vodi kod banke «Naziv_banke_partnera».

Poslodavac se obvezuje, odmah po primitku uplate od strane Ministarstva, u roku od 5 (pet) dana, izvršiti uplatu ukupnog iznosa stipendije na račun Stipendista, IBAN «Iban_stipendista», koji se vodi kod banke «Naziv_banke_stipendista».

Tijekom redovnog obrazovanja Ministarstvo će za nastavak stipendiranja uplaćivati svoj dio ugovorenog iznosa za  stipendije na račun Poslodavca najkasnije u mjesecu za koji se stipendija isplaćuje, a Poslodavac će, zajedno sa svojim sredstvima, uplaćivati ukupan iznos stipendije na račun Stipendista, najkasnije u roku od 5 (pet) dana od primitka svake uplate od strane Ministarstva.
 
Poslodavac se obvezuje Ministarstvu najmanje tromjesečno dostavljati potvrde o izvršenim uplatama ukupnih sredstava na ime stipendije na račun Stipendista elektroničkim putem na adresu: stipendije@mints.hr 
Razdoblje stipendiranja traje od 1. rujna do 30. lipnja tekuće školske/akademske godine odnosno do završetka redovnog obrazovanja Stipendista.

Obrazovanje i stručna praksa

Članak 4.

Stipendist se obvezuje redovito upisivati i pohađati razrede/godine bez ponavljanja te završiti obrazovanje za koje mu je stipendija dodijeljena u redovnom roku. 

Stipendist je dužan Poslodavcu dostavljati potvrde o redovitom upisu za svaku školsku/akademsku godinu, kao i dokaz o redovitom završetku školovanja/studiranja (kopiju svjedodžbe/diplome), i to: učenici srednjih škola do 30. rujna, a studenti do 20. listopada. Ova obveza prestaje u trenutku spajanja sustava eTurizam i eMatica.

U slučaju ostvarivanja prava na mirovanje obveza na fakultetu Stipendist je dužan odmah obavijestiti Ministarstvo i Poslodavca pri čemu istovremeno nastupa i mirovanje isplate stipendije.
Poslodavac je dužan pratiti obrazovni status Stipendista te ukoliko Stipendist ne završi uspješno razred/godinu, dostaviti Ministarstvu potvrdu do 31. listopada, pri čemu ova obveza prestaje spajanjem sustava eTurizam i eMatica, a daljnje praćenje statusa Stipendista preuzima Ministarstvo.

Poslodavac se obvezuje osigurati Stipendistu stručnu praksu s mentorom u skladu sa zanimanjem za koje se Stipendist obrazuje odnosno kod drugog poslodavca ukoliko su obje strane suglasne. U slučaju da Poslodavac osigurava smještaj Stipendistu za vrijeme obavljanja stručne prakse, obvezan je osigurati adekvatne uvjete boravka.

Tijekom obavljanja stručne prakse Stipendist stječe pravo na nagradu, a Poslodavac se obvezuje istu isplaćivati i to minimalno u prvoj godini 10%, u drugoj godini 20% te u trećoj i četvrtoj godini (ukoliko je primjenjivo) 25% prosječne neto plaće ostvarene u prethodnoj godini u gospodarstvu Republike Hrvatske.

Stipendist se obvezuje tijekom trajanja školovanja/studiranja redovito obavljati stručnu praksu u objektima  poslodavca ili drugog poslodavca uz suglasnost Poslodavca te uredno izvršavati sve svoje obveze i zadatke tijekom stručne prakse.
Poslodavac se obvezuje obračunati, obustaviti i uplatiti porez na dohodak od drugog dohotka na dio iznosa stipendije koji premašuje propisani iznos na koji se ne plaća porez na dohodak.
Radna obveza

Članak 5.

Poslodavac i Stipendist se obvezuju po završetku redovnog obrazovanja sklopiti ugovor o radu na puno radno vrijeme u trajanju od minimalno 3 (tri) mjeseca u kontinuitetu.

Neovisno o obvezi iz prethodnog stavka, Poslodavac i Stipendist mogu, uz obostranu suglasnost, ugovoriti rad putem učeničkog/studentskog servisa u kontinuitetu u trajanju od najmanje tri (3) mjeseca ili sklopiti ugovor o radu na neodređeno vrijeme. 
Stipendist se obvezuje prihvatiti sklapanje ugovora o radu sukladno odredbama ovoga članka te odraditi ugovoreni period rada kod Poslodavca.
Rad Stipendista tijekom obrazovanja, obavljan temeljem učeničkog/studentskog ugovora smatra se dijelom ugovorenog vremena obveze rada nakon završetka obrazovanja.

Poslodavac je dužan Ministarstvu dostaviti evidenciju o radu Stipendista i sklopljen Ugovoru o radu na neodređeno vrijeme u roku od 15 (petnaest) dana od završetka obveze rada, kao i drugu dokumentaciju potrebnu za praćenje izvršenja ugovornih obveza.

Gubitak prava na stipendiju

Članak 6.

Stipendist gubi pravo na stipendiju: 
· ukoliko ne završi uspješno školsku/akademsku godinu odnosno ne završi obrazovanje za koje mu je stipendija dodijeljena u ugovorenom roku
· ukoliko ne udovoljava uvjetima probnog rada 
· ukoliko ne ostane u radnom odnosu u trajanju od najmanje 3 (tri) mjeseca
· u slučaju skrivljenog ponašanja
· u slučaju drugih okolnosti koje utječu na provedbu stipendiranja, temeljem odluke Povjerenstvo za pripremu i provedbu Javnog poziva „STIPENDIJE“.

U slučaju iz stavka 1. ovog članka Poslodavac i Ministarstvo suglasno utvrđuju prestanak prava na stipendiranje prema ovom Ugovoru te Stipendisti o istome šalju pisanu Obavijest o gubitku prava na stipendiju.

Raskid ugovora, povrat i obročna otplata

Članak 7.

Stipendist može raskinuti ovaj Ugovor uz obvezu povrata ukupnog iznosa do tada primljenih stipendija u roku od 15 (petnaest) dana od dana otkazivanja ovoga Ugovora drugim dvjema ugovornim stranama. Sredstva primljena na ime stipendije od strane Ministarstva vraćaju se u Državni proračun. 

U slučaju dostave Obavijesti o gubitku prava na stipendiju iz članka 6. ovog Ugovora, Stipendist, odnosno zakonski zastupnik/skrbnik maloljetnog Stipendista, dužan je Ministarstvu i Poslodavcu vratiti ukupni iznos do tada isplaćenih stipendija u roku od 15 (petnaest) dana od primitka pisane Obavijesti o gubitku prava na stipendiju. 

Stipendist ima pravo u roku od 15 (petnaest) dana od dana raskida ovog Ugovora podnijeti Ministarstvu zahtjev za odobrenje obročne otplate dugovanja, u najviše deset (10) jednakih mjesečnih rata. Ukoliko se utvrdi da je Stipendist propustio platiti 2 (dvije) uzastopne mjesečne rate aktivirat će se zadužnica solemnizirana od strane javnog bilježnika na iznos utvrđenog preostalog dugovanja. Način i dinamiku povrata ukupnog iznosa do tada primljenih stipendija Stipendist i Poslodavac mogu  utvrditi međusobnim dogovorom.

U slučaju da je Stipendist u trenutku raskida Ugovora već potpisao ugovor o radu s Poslodavcem te ispunio dio obveze rada po završetku obrazovanja, iznos duga umanjuje se u odnosu na razdoblje koje je odradio kod Poslodavca. 

Stipendist ima pravo raskinuti ugovor bez obaveze vraćanja do tada primljenih sredstava na ime stipendije u slučaju nastupanja okolnosti koje sprječavaju daljnje ispunjenje ugovornih obveza i to u slučaju trudnoće, rodiljnog dopusta, bolesti s dijagnozom koja je prepreka za obavljanje rada u struci i smrti, pri čemu je Stipendist/zakonski zastupnik/skrbnik obvezan podnijeti dokaz o nastaloj okolnosti. Isto pravo priznaje se i ukoliko Stipendist dostavi potvrdu ili presliku rješenja područnog ureda Hrvatskog zavoda za socijalni rad o ostvarivanju prava na zajamčenu minimalnu naknadu člana zajedničkog kućanstva.  

Stipendist ima pravo raskinuti ugovor o stipendiranju u slučaju da Poslodavac ne ispunjava svoje obveze prema Stipendisti sukladno Ugovoru i Uputama za prijavitelje. O nastaloj situaciji Stipendist je dužan u roku od 15 (petnaest) dana pisanim putem obavijestiti Ministarstvo. Nakon što se utvrdi da Poslodavac ne ispunjava svoje obveze prema Stipendisti, Ministarstvo o istome šalje pisanu Obavijest poslodavcu te Poslodavac ima obvezu povrata do tada isplaćenih stipendija Stipendisti iz Državnog proračuna u Državni proračun u roku od 15 (petnaest) dana od dana raskida Ugovora.

Poslodavac može predložiti raskid Ugovora o stipendiranju u slučaju opravdanih, objektivnih okolnosti nastalih nakon sklapanja Ugovora koje značajno utječu na mogućnost njegove provedbe. Prijedlog o raskidu Poslodavac je obvezan dostaviti Ministarstvu na suglasnost. Temeljem prijedloga o raskidu, Ministarstvo sastavlja tripartitni Sporazum o raskidu ugovora o stipendiranju kojim se reguliraju međusobna prava i obveze.

Ministarstvo zadržava pravo raskida Ugovora u slučaju objektivnih okolnosti koje sprječavaju ili bitno otežavaju ispunjenje ugovornih obveza, o čemu je dužno bez odgode obavijestiti Poslodavca i Stipendista.

Ugovorne strane ovaj Ugovor mogu sporazumno raskinuti, u kojem slučaju će međusobna prava i obveze vezane uz raskid ugovora regulirati Sporazumom o raskidu ugovora o stipendiranju.

U slučaju kašnjenja u uplati bilo kojeg iznosa dospjelog prema ovom Ugovoru, na iznos duga obračunava se zakonska zatezna kamata, počevši od dana dospijeća pa do dana uplate sukladno važećim propisima Republike Hrvatske.

Instrument osiguranja

Članak 8.

Stipendist, odnosno njegov zakonski zastupnik/skrbnik, obvezan je zajedno s potpisanim Ugovorom, dostaviti Ministarstvu i Poslodavcu bjanko zadužnice solemnizirane od strane javnog bilježnika na prvi veći iznos od odobrene stipendije za cijelo trajanje školovanja.

Ministarstvo i/ili Poslodavac ovlašteni su naplatiti potraživanja putem solemnizirane bjanko zadužnice (u slučaju da Stipendist ne izvrši ugovorne obveze ili raskine Ugovor) osim u slučajevima iz članka 7. ovog Ugovora u kojima ima pravo na raskid bez obveze povrata do tada primljenih sredstava.

Ugovorne strane su suglasne da će, nakon isteka ugovornog razdoblja i urednog ispunjenja svih obveza iz Ugovora od strane Stipendista, Ministarstvo i Poslodavac vratiti Stipendisti, odnosno njegovom zakonskom zastupniku/skrbniku solemnizirane bjanko zadužnice.




Nadzor

Članak 9.

Ministarstvo ima pravo nadzora nad svim bitnim elementima ugovornih obveza, uključujući izvršenje uplata stipendija od strane Poslodavca, kvalitetu provedbe stručne prakse Stipendista uvidom na licu mjesta te uvjete zapošljavanja Stipendista po završenom obrazovanju.

Poslodavac je dužan Ministarstvu ili osobama ovlaštenim od strane Ministarstva omogućiti nadzor na licu mjesta uz prethodnu najavu te osigurati i dostavljati dokumentaciju potrebnu za praćenje provedbe ugovornih obveza.
Poslodavac je obvezan čuvati svu dokumentaciju povezanu s provedbom ovoga Ugovora najmanje 3 (tri) godine nakon ispunjenja svih ugovornih obveza.

Izmjene Ugovora

Članak 10.

U slučaju nastanka objektivnih okolnosti koje onemogućuju ispunjenje obveza koje proizlaze iz Javnog poziva i ovog Ugovora, a mogu više ili manje utjecati na ostvarenje ciljeva Javnog poziva, Poslodavac ili Stipendist je dužan o tome pisanim putem obavijestiti Ministarstvo uz dostavu odgovarajućih dokaza u roku od 15 (petnaest) dana od dana nastanka okolnosti.
 
Manje izmjene mogu biti u slučajevima:
· kada Stipendist, uz suglasnost Poslodavca, obvezu rada ispunjava kod drugog poslodavca u turizmu ili ugostiteljstvu 
· kada su Stipendist i Poslodavac suglasni da se, iz opravdanih razloga, obveza rada odgađa za najviše 1 (jednu) godinu od dana nastanka obveze rada
· kada Stipendist, uz suglasnost Poslodavca, mijenja zanimanje za koje se obrazuje pod uvjetom da se radi o turističko-ugostiteljskom zanimanju 
· promjene bankovnog računa Poslodavca ili Stipendista
· promjene adrese ili drugih kontakata Stipendista
· promjene zakonskog skrbnika Stipendista.

Manje izmjene ugovora ne zahtijevaju sklapanje Dodatka ugovoru, već je dovoljna potpisana izjava s obrazloženjem, suglasnost Poslodavca/Stipendista ukoliko je primjenjivo te dokaz o nastaloj promjeni.
Veće izmjene predstavljaju promjene svih drugih okolnosti koje mogu utjecati na ostvarenje ciljeva ovog Javnog poziva. Veće izmjene ugovora zahtijevaju izradu Dodatka ugovoru.

Ministarstvo odlučuje za svaku zaprimljenu obavijest radi li se o manjoj ili većoj izmjeni te sukladno tome odlučuje je li potrebno sklopiti Dodatak ugovoru.



Stupanje na snagu i primjena ugovora

Članak 11. 

Odredbe ovog Ugovora primjenjuju se od 1. rujna 2026. godine, a na snagu stupaju potpisom ugovornih strana.

Završne odredbe

Članak 12.

Za sve što nije izričito uređeno ovim Ugovorom, primjenjuju se odredbe Uputa za prijavitelje.

U slučaju eventualnog spora proisteklog iz ovog Ugovora, ugovorne strane nastojat će spor riješiti sporazumno, a ukoliko to ne bude moguće, spor se rješava pred stvarno nadležnim sudom prema mjestu sjedišta Poslodavca.

Članak 13.

Svojim potpisom ovog Ugovora ugovorne strane daju  privolu za obradu u Ugovoru navedenih osobnih podataka u svrhe identifikacije, praćenja provedbe Javnog poziva  i ugovornih prava i obveza, promociju Javnog poziva i javnu objavu dobitnika stipendije, ostvarivanja prava primitka ugovorenog iznosa stipendije, izvršavanja obveza propisanih zakonom i drugim propisima vezanim uz korištenje sredstava Državnog proračuna i poslovne politike Poslodavca, a sve u skladu s propisima vezanim uz zaštitu i obradu osobnih podataka.

Članak 14.

Ugovor je sklopljen u 4 (četiri) istovjetna primjerka, od kojih po 1 (jedan) primjerak zadržavaju  Stipendist i Poslodavac, a 2 (dva) primjerka zadržava Ministarstvo.


Za Ministarstvo: 					Stipendist:
				
____________________		______________________
	
Klasa:«Klasa»
Urbroj:«Urbroj»

Za Poslodavca:					Zakonski zastupnik/skrbnik:    
____________________		______________________

